钦定古今图书集成/明伦汇编/闺媛典/第280卷 > 皇清十三 > 黄偁妻佘氏
## 钦定古今图书集成/明伦汇编/闺媛典/第280卷 > 皇清十三 > 黄偁妻佘氏

按《歙县志》：“佘氏，文学黄偁妻。偁少年多游狭斜，薄其伉俪，后置一妾，恃宠凌上，氏恬不与较。无何夫亡，氏哀毁若素，笃恩义。尊嫜以妇盛年无子，且夫妇失欢，欲令更嫁，氏决计不从。长斋布素，常刺血写弥陀诸经，为母祈寿，苦节二十馀年。幼尝糜股以疗母疾，及嫁翁病亦如之。”